### Resumé

I forbindelse med budgetforlig 2024 blev forligspartierne enige om at igangsætte et ombygningsprojekt af [adresse] institutionen med det formålet er at modernisere til mere tidssvarende boliger. I foråret 2024 fik Vejle Kommune tilsagn om en lånedispensation for 2025 fra lånepuljen til udvidelse af botilbudskapaciteten. Lånedispensationen er på 41,0 mio. kr. i 2025 samt 34,6 mio. kr. i 2026.  Projektet indgår i Budgetlægningen for 2025-2028 Spor 2 - Oplæg til budget i balance, men der er allerede nu behov for at få politisk tilsagn om igangsættelse af projektet fra 2025, da opstarten af den administrative planlægningen af projektet bør igangsættes hurtigst muligt. Der ønskes derfor at der gives politisk tilsagn om projektet, således at planlægning af udbud mv. kan påbegyndes.

### Sagsfremstilling

I forbindelse med budgetforlig 2024 blev forligspartierne enige om at igangsætte et ombygningsprojekt af [adresse] institutionen. Formålet er at modernisere til mere tidssvarende boliger. Vejle Kommune ansøgte i 2023 en statslig lånepuljen til udvidelse af botilbudskapacitet, men fik afslag.

I foråret 2024 ansøgte Vejle Kommune igen lånepuljen og fik tilsagn om en lånedispensation for årene 2025 og 2026 fra lånepuljen til udvidelse af botilbudskapaciteten. Der blev givet en lånedispensationen på 41,0 mio. kr. i 2025 samt 34,6 mio. kr. i 2026.

Projektet indgår i Budgetlægningen for 2025-2028 Spor 2 - Oplæg til budget i balance, men da projektet skal være afsluttet inden udgangen af 2026, søges der allerede nu et politisk tilsagn om igangsættelse af den administrative planlægningen herunder udbud mv. af projektet, da opstarten bør igangsættes hurtigst blandt andet set i lyset af den korte tidsperioden på 2 år.

### Økonomi

De bevillingsmæssige konsekvenser vil blive indarbejdet i forbindelse med budgetlægningen for [adresse].

### Sagens videre forløb

Sagen skal behandles i Byrådet

### Historik

#### Kommunaldirektøren indstiller , den 19. august 2024, punkt 196:

at der gives tilsagn om igangsættelse af den administrative planlægning af projektet.

####

#### Beslutning fra Økonomiudvalget, den 19. august 2024, punkt 196:

Anbefales.

### Beslutning

Godkendt.